gl vi es gl gl gl gl gl gl gl gl gl gl gl gl gl gl gl war gl gl gl gl gl gl gl gl ca gl gl gl gl gl en pt gl gl gl gl es gl gl gl gl gl es gl gl ast it gl gl gl en ca gl gl gl gl gl gl it gl gl gl gl gl en gl gl it gl en gl gl gl gl gl gl ca gl gl en gl pt es gl gl gl gl gl gl gl gl gl gl gl gl gl gl it gl gl gl gl it gl gl gl gl gl it gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl fr gl es es en vi es
← Presentación do libro A vaca caníbal, de Marilar Aleixandre
Publicado o 18 Xaneiro, 2013 por crebas
(Premer nas imaxes para unha mellor lectura)
A poeta exipcia Iman Mersal estivo onte en Compostela para presentar o seu libro Caminar cuanto sea posible y otros poemas, unha antoloxía dos seus versos publicada recentemente pola editorial Huerga & Fierro en tradución ao español de Laura Salguero Esteban e Margarita Ossorio Menéndez.
Tiven o pracer de a escoitar no salón de actos do Hotel Araguaney nunha tardiña abondo desapracible que non arredou ao cento de persoas que ateigaba a sala. Iman Mersal leu unha boa e xenerosa selección dos seus versos en árabe e a poeta Yolanda Castaño as versións á nosa lingua, de autoría propia. Alén diso, a Yolanda tamén se lle debe a presenza da poeta exipcia entre nós, cousa que ben é de agradecer. Tamén participou neste acto a cantante galego-palestina Najla Shami, un agasallo antes de asistirmos a un breve coloquio final.
Ao entrarmos merquei un exemplar de Caminar cuanto sea posible y otros poemas no punto de venda habilitado pola Libraría de Mulleres Lila de Lilith. Isto permitiume seguir con outra perspectiva a maiores a excelente lectura das dúas poetas e a notable calidade dos versos da exipcia. E teño para min que as versións de Yolanda Castaño resultaron posuír máis ritmo poético que as castelás do volume.
Iman Mersal comentou que «La idea del hogar» era o poema dos que leu que máis lle apracía, despois de que Yolanda Castaño dixese que era «Celebración» o seu preferido. Ambos e dous textos son realmente magníficos, mais eu quedei con este sen título, que reproduzo na nosa lingua grazas á xenerosidade da súa tradutora.
A man que non estreitou a túa,
e coa que non impulsei outros seres a camiñar diante de min para que
coma se algo real, algo decisivo
ao que eu aspirase, naquela altura o perdese.
Esa man que non corrixiu os erros gramaticais
da xente á que lle segue importando a sintaxe e o proletariado,
e cando acende o lume
só serve para manter a caixa de mixtos
nunha posición de submisión.
aberta sobre a almofada,
para que alguén poda pousar os seus ollos nela,
se o transporte público non lle fai chegar tarde.
Esta man refinada, coma se non fose a miña,
inútil por unha razón que non comprende,
parece pertencerme aínda máis.
Esta entrada foi publicada en Música, Poesía, Versións ou traducións. Garda a ligazón permanente.
← Presentación do libro A vaca caníbal, de Marilar Aleixandre
«Fisterra», polo Estudio de Arquitectura de César Portela →
Vídeo do poema «as sabas a clareo», na Horta das Chas, o espazo alternativo de Chan da Pólvora
Lectura de poemas na Horta das Chas, o espazo alternativo de Chan da Pólvora
«Viaxe de Rens a Reus. Á busca do románico catalán: As crónicas do xornalista e viaxeiro Xosé Ameixeiras»
Recensión a Espazos de Rosalía en Compostela. Un paseo por Santiago con Rosalía de Castro, de Mercedes Espiño, en Grial 234
Artigo en QPC (XCIX): Unha cala sobre os «Fillos Adoptivos» na nosa literatura
Recensión da antoloxía Ara do mar. Poesía a Fisterra, compilada por Alexandre Nerium, en Grial 232 | crebas.gal en Artigo en QPC (XCIII): A potencia simbólica do topónimo Fisterra
Florencio Delgado en 12 ligazóns e 2 vídeos | A profa en Unha lectura de Galicia infinda, de Florencio Delgado Gurriarán
«A Pontragha», un poema para o libro Chegadas, Saídas. O antigo camiño de ferro Santiago de Compostela – A Coruña, de Manuel Pazos Gómez | crebas.gal en «A Pontragha», un poema inédito na GaZeta (Revista de Agrupacións Poéticas de Base)
Feliz Idade, de Olga Novo – Club de Lectura do Porriño en Recensión a Feliz Idade, de Olga Novo, en Grial 222
Artigo en QPC (LXXXI): Manuel Rodríguez Louro «Marrolas», do Monte Pindo a Mauthausen | crebas.gal en Artigo en QPC (LVIII): A lembranza de trece homes da Costa da Morte (e contorna) nos campos de concentración nazis